b'\n_START_ARTICLE_\nJean Paul Gaultier\n_START_PARAGRAPH_\nJean Paul Gaultier (n. 24 aprilie 1952, Arcueil, Fran\xc8\x9ba) este un creator de mod\xc4\x83 francez. \xc3\x8en 1982, a fondat brandul cu propriul nume. Din 2003 p\xc3\xa2n\xc4\x83 \xc3\xaen 2010 a fost directorul de crea\xc8\x9bie pentru femei pentru casa de mod\xc4\x83, Herm\xc3\xa8s.\n_START_SECTION_\nVia\xc8\x9ba \xc8\x99i cariera\n_START_PARAGRAPH_\nJean Paul Gaultier \xc8\x99i-a petrecut copil\xc4\x83ria \xc3\xaentr-o suburbie din Paris, Fran\xc8\x9ba, al\xc4\x83turi de mama sa, func\xc8\x9bionar \xc8\x99i tat\xc4\x83l s\xc4\x83u, contabil. Bunica sa, Marie Garage, a fost cea care i-a introdus lumea modei. _NEWLINE_Gaultier nu a luat niciodat\xc4\x83 lec\xc8\x9bii de design vestimentar dar a \xc3\xaenceput s\xc4\x83 trimit\xc4\x83 schi\xc8\x9be la faimo\xc8\x99i stili\xc8\x99ti de la o v\xc3\xa2rst\xc4\x83 destul de fraged\xc4\x83. Pierre Cardin a fost impresionat de talentul lui \xc8\x99i l-a angajat ca asistent \xc3\xaen anul 1970. Dup\xc4\x83 aceea a lucrat cu Jacques Esterel, \xc3\xaen anul 1971, \xc8\x99i cu Jean Patou mai t\xc3\xa2rziu \xc3\xaen acela\xc8\x99i an. _NEWLINE_\xc3\x8en anul 1976 a ap\xc4\x83rut prima lui colec\xc8\x9bie individual\xc4\x83, iar caracteristicile hainelor relevau stilul anilor \xe2\x80\x9980, fiind considerat mult timp bad boy-ul modei franceze. A produs costume pentru Madonna, \xc8\x99i a creat \xc3\xaembr\xc4\x83c\xc4\x83minte pentru Confessions Tour, \xc3\xaen anul 2006. A lucrat de asemenea \xc3\xaen str\xc3\xa2ns\xc4\x83 colaborare cu Wolford Hosiery. Gaultier a produs controverse \xc3\xaen lumea modei, utiliz\xc3\xa2nd modele neconven\xc8\x9bionale pentru expozi\xc8\x9biile sale, precum b\xc4\x83rba\xc8\x9bi \xc3\xaen v\xc3\xa2rst\xc4\x83, femei tatuate cu piercinguri ob\xc8\x9bin\xc3\xa2nd at\xc3\xa2t critici c\xc3\xa2t \xc8\x99i popularitate. _NEWLINE_La sf\xc3\xa2r\xc8\x99itul anului 1980, Gaultier a suferit mai multe pierderi pe plan personal, partenerul s\xc4\x83u de afaceri Francis Menge murind, iar prietena sa p\xc4\x83r\xc4\x83sindu-l.'